pythainlp/thai-wiki-dataset-v4 huggingface dataset:
วัดทางข้ามน้อย

วัดทางข้ามน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวไทร อำเภอบางคล้า จังหวัดฉะเชิงเทรา มีเนื้อที่ประมาณ 12 ไร่ ติดคลองหัวไทร ปัจจุบันพระอธิการสมศักดิ์ ขันติสาโร เป็นเจ้าอาวาส
วัดทางข้ามน้อย เดิมชื่อว่า วัดศรีวิไลราษฎรศรัทธาธรรมข้ามน้อย แรกเริ่มมีพระธุดงค์ 3 รูป จากจังหวัดนครราชสีมา มาถึงหมู่บ้านทางข้ามน้อย ต่อจากนั้นราษฎรได้นิมนต์พระทั้ง 3 รูปให้จำพรรษาประจำอยู่ที่หมู่บ้าน ชาวบ้านได้ปรึกษาที่จะสร้างสำนักสงฆ์ขึ้น โดยมีนายเกิด นางแหร่ม ได้ยกที่ดินให้จำนวน 12 ไร่เศษ และยกบ้านจำนวน 3 หลังให้เป็นกุฏิ สร้างเป็นสำนักสงฆ์ปีใดไม่ปรากฏ ต่อมาได้สร้างเสนาสนะและยกฐานะเป็นวัด เมื่อ พ.ศ. 2424 จากนั้นสร้างอุโบสถเมื่อ พ.ศ. 2464 แต่ยังไม่มีพระประธาน ราษฎรจึงได้เดินทางไปยังจังหวัดพิษณุโลก และหาช่างมาสร้างพระพุทธชินราชจำลองเพื่อประดิษฐานในอุโบสถ วัดได้รับพระราชทานวิสุงคามสีมาเมื่อวันที่ 17 กรกฎาคม พ.ศ. 2530
วัดมีการจัดงานฉลองหลวงพ่อพระพุทธชินราช ปีละ 2 ครั้ง คือ วันแรม 1 ค่ำ เดือน 11 สมัยก่อนจะนำองค์พระแห่ตามแม่น้ำบางปะกง แต่ภายหลังเปลี่ยนเป็นรถแห่ อีกครั้งคืองานปิดทอง จัดขึ้น 2 วัน คือ ขึ้น 12 ค่ำ และ 13 ค่ำ เดือน 4
วัดดอกคำ

วัดดอกคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 1 ไร่ 3 ตารางวา
วัดดอกคำสร้างขึ้นเมื่อ พ.ศ. 2326 ดังที่ปรากฏในคำจารึกจากฐานพระพุทธรูปในวิหาร ในสมัยพระเจ้ากาวิละเป็นเจ้าผู้ครองนครเชียงใหม่ ทรงขยายอาณาเขตและได้โปรดให้กวาดต้อนชาวเมืองบันและเมืองตองกายมาไว้ในเมืาองเชียงใหม่ ตั้งเป็นชุมชน ต่อมาชาวเมืองเหล่านี้ได้ร่วมกันสร้างวัดดอกคำขึ้น เดิมวัดมีชื่อว่า วัดช่างท้อคำ สาเหตุที่เปลี่ยนชื่อมาเป็น "วัดดอกคำ" เพราะต้องการให้คล้องจองกับวัดใกล้เคียง เช่น วัดดอกเอื้อง วัดดอกเงิน และวัดดอกแก้ว วัดได้รับพระราชทานวิสุงคามสีมาเมื่อ พ.ศ. 2527
อาคารและเสนาสนะที่สำคัญ ได้แก่ วิหารศิลปะล้านนา ก่ออิฐถือปูมีหน้าบันเป็นลายปูนปั้น ทั้งลวดลายพรรณพฤกษา กวางกับธรรมจักร พญานาค นกการเวก และสัตว์ทั้ง 12 นักษัตร ด้านล่างเป็นซุ้มจระนำประดิษฐานพระพุทธรูปปางห้ามญาติ ภายในวิหารมีหมู่พระประธานเป็นกลุ่มพระพุทธรูปปางมารวิชัยสีทอง 5 องค์ มีจิตรกรรมฝาผนังด้านหลัง มีสีทองบนพื้นสีแดง เบื้องหน้าพระประธานเป็นสัตตภัณฑ์ แกะสลักเป็นรูปเทวดา ราหูอมจันทร์ และพญานาค ด้านข้างมีหีบธรรมโบราณกับธรรมาสน์แกะสลักเป็นลายเครือเถา ฝาผนังด้านข้างเขียนเรื่องทศชาติชาดก และเจดีย์ที่อยู่ด้านหลังวิหารเป็นทรงล้านนา ตั้งอยู่บนฐานสี่เหลี่ยม เหนือขึ้นไปเป็นฐานย่อเก็จยกสูงรองรับมาลัยเถา 8 เหลี่ยม ซ้อนกัน 3 ชั้น ถัดขึ้นไปเป็นองค์ระฆัง
โจเซฟ แคมป์เบลล์

โจเซฟ จอห์น แคมป์เบลล์ (26 มีนาคม ค.ศ. 1904 – 30 ตุลาคม ค.ศ. 1987) เป็นนักเขียนชาวอเมริกัน เขาเป็นศาสตราจารย์ด้านวรรณคดีที่วิทยาลัยซาราห์ ลอว์เรนซ์ ผู้ศึกษาปรัมปราวิทยาเปรียบเทียบและศาสนาเปรียบเทียบ มีชื่อเสียงจากหนังสือ "วีรบุรุษพันหน้า" ("The Hero with a Thousand Faces") ในค.ศ. 1949 ซึ่งอภิปรายทฤษฎีการเดินทางของวีรบุรุษที่พบร่วมกันในเรื่องปรัมปราต่าง ๆ นับตั้งแต่ตีพิมพ์ "วีรบุรุษพันหน้า" ทฤษฎีของแคมป์เบลล์ถูกนำไปประยุกต์โดยศิลปินและนักเขียนจำนวนมาก แคมป์เบลล์เป็นที่รู้จักในฮอลลีวูดหลังจอร์จ ลูคัสกล่าวว่าตนได้รับแรงบันดาลใจในการสร้าง "สตาร์ วอร์ส" จากงานของเขา
ประวัติ.
โจเซฟ แคมป์เบลล์เกิดในครอบครัวชนชั้นกลางระดับสูงชาวไอริชที่เป็นคาทอลิกที่เมืองไวต์เพลนส์ รัฐนิวยอร์กในค.ศ. 1904 เป็นบุตรคนโตของชาลส์ วิลเลียม แคมป์เบลล์กับโจเซฟีน แคมป์เบลล์ (นามสกุลเดิม ลินช์) เขาย้ายตามครอบครัวไปอยู่ที่เมืองนิวโรเชลล์ในค.ศ. 1919 ก่อนจะเรียนจบจากโรงเรียนแคนเทอร์เบอรีในรัฐคอนเนตทิคัตในค.ศ. 1921 ต่อมาแคมป์เบลล์เรียนชีววิทยาและคณิตศาสตร์ที่วิทยาลัยดาร์ตมัธ แต่ภายหลังย้ายไปเรียนมหาวิทยาลัยโคลัมเบียจนได้รับปริญญาตรีด้านวรรณคดีอังกฤษ (ค.ศ. 1925) และปริญญาโทด้านวรรณคดีสมัยกลาง (ค.ศ. 1927)
ค.ศ. 1924 แคมป์เบลล์มีโอกาสแลกเปลี่ยนความรู้กับจิฑฑุ กฤษณมูรติ ปราชญ์แห่งสมาคมเทวญาณขณะเดินทางกลับจากยุโรป ซึ่งการพบปะนี้กระตุ้นความสนใจในด้านปรัชญาอินเดียของแคมป์เบลล์ ในค.ศ. 1927 เขาได้รับทุนจากมหาวิทยาลัยโคลัมเบียในการเรียนต่อที่ยุโรปซึ่งแคมป์เบลล์เรียนภาษาฝรั่งเศสเก่า ภาษาถิ่นพรอว็องส์และภาษาสันสกฤตที่มหาวิทยาลัยปารีสและมหาวิทยาลัยลูทวิช-มัคซีมีลีอานแห่งมิวนิก เขาสนใจเรียนต่อระดับปริญญาเอกด้านภาษาสันสกฤตและศิลปะสมัยใหม่ที่มหาวิทยาลัยโคลัมเบียหลังกลับจากยุโรป แต่ภายหลังถอนตัวหลังคณะไม่อนุมัติ
ช่วงภาวะเศรษฐกิจตกต่ำครั้งใหญ่ แคมป์เบลล์ศึกษาค้นคว้าอิสระที่เมืองวูดสต็อก และต่อมาเป็นเพื่อนสนิทของจอห์น สไตน์เบ็ก นักเขียนผู้ต่อมาได้รับรางวัลโนเบลสาขาวรรณกรรมเมื่อเดินทางไปที่รัฐแคลิฟอร์เนีย ค.ศ. 1934 แคมป์เบลล์ตอบรับตำแหน่งศาสตราจารย์ด้านวรรณคดีที่วิทยาลัยซาราห์ ลอว์เรนซ์ในเมืองยองเกอส์ รัฐนิวยอร์ก ค.ศ. 1949 แคมป์เบลล์ซึ่งได้รับอิทธิพลในการศึกษาแก่นเรื่องปรัมปราจากการสอนวิชาปรัมปราวิทยาเบื้องต้นได้ตีพิมพ์ "วีรบุรุษพันหน้า" ที่บรรยายถึงความคล้ายคลึงของเรื่องราววีรบุรุษต่าง ๆ เช่น พระกฤษณะ พระโคตมพุทธเจ้า อะพอลโลเนียสแห่งทีอานาและพระเยซู รวมถึงแนะนำแนวคิดการเดินทางของวีรบุรุษและทำให้ปรัมปราวิทยาเปรียบเทียบแพร่หลาย เขาดำรงตำแหน่งศาสตราจารย์จนกระทั่งเกษียณในค.ศ. 1972
ด้านชีวิตส่วนตัว แคมป์เบลล์แต่งงานกับจีน เอิร์ดแมน นักเต้นรำชาวอเมริกันในค.ศ. 1938 เขาเสียชีวิตด้วยภาวะแทรกซ้อนจากมะเร็งหลอดอาหารที่บ้านในเมืองโฮโนลูลูในค.ศ. 1987
บับเบิ้ล

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
บับเบิ้ล (; โรมาจิ: "Baburu") เป็นภาพยนตร์อนิเมะในปี พ.ศ. 2565 ผลิตโดยสตูดิโอวิต กำกับโดยเท็ตสึโร อารากิ เขียนบทโดยเก็ง อูโรบูจิ ออกแบบตัวละครโดยทากาชิ โอบาตะ และรับผิดชอบดนตรีประกอบโดยฮิโรยูกิ ซาวาโนะ ภาพยนตร์เข้าฉายรอบปฐมทัศน์ที่เทศกาลภาพยนตร์นานาชาติเบอร์ลินเมื่อวันที่ 10 กุมภาพันธ์ พ.ศ. 2565 มีกำหนดปล่อยทั่วโลกทางเน็ตฟลิกซ์ในวันที่ 28 เมษายน พ.ศ. 2565 ก่อนจะเข้าฉายในโรงภาพยนตร์ในประเทศญี่ปุ่นในเดือนพฤษภาคม
ดนตรี.
ดนตรีประกอบภาพยนตร์บรรเลงโดยฮิโรยูกิ ซาวาโนะ เพลงเปิดชื่อเพลงว่า "Bubble feat. Uta" ร้องโดย Eve ส่วนเพลงปิดชื่อเพลงว่า "จาเนะ มาตาเนะ" (; โรมาจิ: "Jaa ne, Mata ne."; "ลาก่อน แล้วพบกัน" ร้องโดยริริอะ ผู้พากย์เสียงเป็นอุตะในภาพยนตร์
ยันก์ญะฮ์

ยันก์ญะฮ์ (ตุรกี (อิรักเติร์กเมน): Yenice) เป็นเมืองในอำเภอฏูซ เขตผู้ว่าการเศาะลาฮุดดีน ประเทศอิรัก ตั้งอยู่ห่างจากชายแดนอิหร่านประมาณ ประชากรส่วนใหญ่เป็นชาวเติร์กเมนนิกายซุนนีที่มีประมาณ 25,000 คน
มินกยู (แร็ปเปอร์)

คิม มิน-กยู (เกาหลี: ; เกิด 6 เมษายน ค.ศ. 1997) หรือที่รู้จักกันในชื่อ มินกยู เป็นแร็ปเปอร์และนักร้องชาวเกาหลีใต้ เขาเป็นสมาชิกของเซเวนทีน บอยแบนด์เกาหลีใต้สังกัดเพลดิสเอนเตอร์เทนเมนต์
อาชีพ.
ในปี พ.ศ. 2560 มินกยูเป็นส่วนหนึ่งของพิธีกรที่ได้รับเลือกให้เข้าร่วมงานเทศกาลเพลงเคบีเอส
มินกยูได้รับเลือกให้เป็นหนึ่งใน 100 บุคคลที่มีใบหน้าที่สวยที่สุดประจำปี ค.ศ. 2017 จัดอันดับโดย TC Candler
สังคีติยวงศ์

สังคีติยวงศ์ เป็นพงศาวดารพระพุทธศาสนาและพงศาวดารบ้านเมือง นิพนธ์เป็นภาษาบาลีโดย สมเด็จพระพนรัตน์ วัดพระเชตุพน สมัยที่ยังดำรงสมณศักดิ์พระพิมลธรรม ซึ่งรจนาใน พ.ศ. 2332 ในรัชสมัยพระบาทสมเด็จพระพุทธยอดฟ้าจุฬาโลกมหาราช และแปลเป็นภาษาไทยโดยพระยาปริยัติธรรมธาดา (แพ ตาละลักษมณ์) พิมพ์เผยแพร่ทั้งภาษาบาลีและภาษาไทย ใน พ.ศ. 2466
เนื้อหา.
"สังคีติยวงศ์" มีเนื้อหาว่าด้วยการสังคายนาพระธรรมวินัยตั้งแต่ครั้งปฐมสังคายนา การสังคายนาครั้งต่อ ๆ มา จนสิ้นสุดเมื่อ พ.ศ. 2331 มีเนื้อหาว่าด้วยการสังคายนาซึ่งตรงกับเหตุการณ์การทำสังคายนาพระไตรปิฎกในยุคต้นกรุงรัตนโกสินทร์ ส่วนที่กล่าวถึงพระมหากษัตริย์ บรรยายพระราชกรณียกิจแต่ละพระองค์อย่างสังเขป ส่วนมากกล่าวถึงบุญญาธิการของพระมหากษัตริย์อันเนื่องจากการเป็นองค์อัครศาสนูปถัมภกภ์และการบำเพ็ญบุญกุศลต่าง ๆ พงศาวดารฉบับนี้เป็นพงศาวดารฉบับแรกที่ใช้พุทธศักราชในการบันทึกเหตุการณ์ต่าง ๆ แต่ทุกศักราชก็มีความคลาดเคลื่อนเมื่อเทียบกับพงศาวดารฉบับอื่นที่ชำระภายหลัง
ต้นฉบับเดิมของเป็นคัมภีร์ลานมี 7 ผูก เนื้อหาแบ่งออกเป็น 9 ปริเฉท ดังนี้
เจ้าหญิงมารีอา อันโตนีอาแห่งนาโปลีและซิซิลี

มารีอา อันโตนีอาแห่งนาโปลีและซิซิลี (14 ธันวาคม 1784 – 21 พฤษภาคม 1806) เป็นพระราชธิดาพระองค์เล็กใน กับ เป็นพระชายาพระองค์แรกในอนาคตพระเจ้าเฟร์นันโดที่ 7 แห่งสเปน ขณะทรงเป็นรัชทายาทแห่งราชบัลลังก์สเปน ทำให้เจ้าหญิงมารีอาทรงดำรงพระอิสริยยศ เจ้าหญิงแห่งอัสตูเรียส
พระประวัติ.
ทรงเป็นที่รู้จักในพระนาม มารีอา อันโตนีอา ประสูติ ณ พระราชวังกาแซร์ตาในกาแซร์ตา ราชอาณาจักรนาโปลี ทรงได้รับพระนามตามพระมาตุจฉาของพระองค์ คือ มารี อ็องตัวแน็ต สมเด็จพระราชินีแห่งฝรั่งเศส ทรงเป็นหญิงสาวที่มีความฉลาดหลักแหลม มีพระอัจฉริยภาพ โดยทรงเรียนรู้ได้หลายภาษา แม้ขณะมีพระชนมายุเพียง 17 พรรษาเท่านั้น
อภิเษกสมรส.
เพื่อทำให้พระราชวงศ์เกี่ยวดองกันเป็นพระญาติ เจ้าหญิงมารีอาทรงหมั้นหมายกับเจ้าชายเฟร์นันโด เจ้าชายแห่งอัสตูเรียส ขณะที่ฟรันซิส พระเชษฐา ทรงหมั้นหมายกับพระขนิษฐาของเจ้าชายเฟร์นันโด คือ อินฟันตามาริอา อิซาเบล แห่งสเปน ในวันที่ 6 ตุลาคม 1802 เจ้าหญิงมารีอาทรงเข้าพิธีอภิเษกสมรสกับ เจ้าชายเฟร์นันโด เจ้าชายแห่งอัสตูเรียส ที่เมืองบาร์เซโลนา ราชอาณาจักรสเปน
ทรงล้มเหลวในการมีพระประสูติกาลพระรัชทายาทสืบราชบัลลังก์ โดยทรงครรภ์ถึง 2 ครั้งในปี 1804 และ 1805 และทรงตกพระโลหิตทั้ง 2 ครั้ง สมเด็จพระราชินีมารีอา คาโรลีนา พระราชมารดาของพระองค์ ทรงเกลียดชังฝรั่งเศสมาก ตั้งแต่การประหารพระเชษฐภคินีและพระเชษฐภาดาของพระราชินีในการปฏิวัติฝรั่งเศส สเปนก็กำลังจะถูกนโปเลียน โบนาปาร์ต ยึดครองได้ง่ายขึ้น มีข่าวลือว่าพระราชินีมารีอา คาโรลีนาทรงต้องการให้พระราชธิดาวางยาพิษสมเด็จพระราชินีแห่งสเปน และ มานูเอล โกดอย นายกรัฐมนตรีสเปน แต่ส่วนใหญ่ไม่เป็นความจริงเนื่องจากเหตุผลหลายประการ แต่พระสัสสุของเจ้าหญิงมารีอา อันโตนีอา คือ สมเด็จพระราชินีมารี ลุยซาแห่งสเปน ไม่โปรดพระสุณิสา และทรงสร้างข่าวลือเรื่องการวางยาพิษภายในราชวงศ์ฮาพส์บวร์ค แม้แต่การยึดหนังสือ และฉลองพระองค์ไปตรวจสอบเพื่อที่จะทำให้พระสุณิสาเสื่อมเสียพระเกียรติ
สิ้นพระชนม์.
เจ้าหญิงมารีอา อันโตนีอา เจ้าหญิงแห่งอัสตูเรียส สิ้นพระชนม์ด้วยพระโรควัณโรค เมื่อวันที่ 21 พฤษภาคม 1806 ที่พระราชวังอารังฆูเอซในเมืองอารังฆูเอซ ราชอาณาจักรสเปน เกิดข่าวลือว่าทรงถูกวางยาพิษโดยพระราชินีมารีอา ลุยซา แห่งสเปน และโกดอย แม้ว่าจะไม่มีพยานหลักฐาน อย่างไรก็ตาม ก็ทรงปักใจเชื่อว่าเกิดขึ้นจริง พระเจ้าแฟร์ดินันโด พระราชบิดาของพระองค์ทรงรวมเนเปิลส์กับซิซิลีเป็นราชอาณาจักรซิซิลีทั้งสอง ได้ในทศวรรษหลังจากการสิ้นพระชนม์ของพระองค์
พระศพถูกฝังที่เอลเอสโกเรียลในสเปน โดยพระสวามีของพระองค์ได้ทรงแต่งงานใหม่อีกถึง 3 ครั้ง
คดีระหว่างยูเครนกับสหพันธรัฐรัสเซีย (พ.ศ. 2565)

ข้อกล่าวหาการล้างเผ่าพันธุ์ภายใต้อนุสัญญาว่าด้วยการป้องกันและลงโทษอาชญากรรมการล้างเผ่าพันธุ์ (คดีระหว่างยูเครนกับสหพันธรัฐรัสเซีย) เป็นคดีที่ถูกนำขึ้นสู่ศาลยุติธรรมระหว่างประเทศ ยูเครนเป็นผู้เสนอคดีเมื่อวันที่ 26 กุมภาพันธ์ 2565 ต่อประเทศรัสเซียหลังการรุกรานยูเครน ในเรื่องพิพาทเกี่ยวกับอนุสัญญาว่าด้วยการป้องกันและลงโทษความผิดอาญาฐานฆ่าล้างเผ่าพันธุ์ ปี 2491 
ศาลฯ นั่งพิจารณาครั้งแรกเมื่อวันที่ 7 มีนาคม 2565 ณ วังสันติ อันเป็นที่ตั้งศาลฯ เพื่อตัดสินว่ายูเครนมีสิทธิ์ได้รับความคุ้มครองชั่วคราวหรือไม่ ผู้แทนรัสเซียไม่มาเข้าร่วมการพิจารณาคดี แต่ส่งถ้อยแถลงเป็นลายลักษณ์อักษรมา
ในวันที่ 16 มีนาคม 2565 ศาลฯ วินิจฉัยด้วยเสียงข้างมาก 13–2 ว่ารัสเซียต้อง "ยุติปฏิบัติการทางทหาร[ในยูเครน]ทันที" โดยมีผู้พิพากษาจากรัสเซียและจีนเห็นแย้ง ศาลฯ ยังเรียกร้องเป็นเอกฉันท์ให้ "ภาคีทั้งสองฝ่ายละเว้นจากการกระทำใด ๆ ที่อาจกระตุ้นหรือขยายข้อพิพาทก่อนศาลฯ จัดการคดีได้ หรือทำให้ระงับได้ยากขึ้น"
ข้อมติสมัชชาใหญ่แห่งสหประชาชาติที่ อีเอส-11/1

ข้อมติสมัชชาใหญ่แห่งสหประชาชาติที่ อีเอส-11/1 เป็นข้อมติของสมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ ลงมติรับเมื่อวันที่ 2 มีนาคม 2565 มีใจความคัดค้านการรุกรานยูเครนของรัสเซีย พ.ศ. 2565 และเรียกร้องให้รัสเซียถอนทหารออกไป รวมทั้งเพิกถอนการวินิจฉัยรับรองสาธารณรัฐประชาชนดอแนตสก์และสาธารณรัฐประชาชนลูฮันสก์ ย่อหน้า 10 ของข้อมติฯ นี้ยืนยันว่าเบลารุสมีส่วนในการใช้กำลังโดยมิชอบด้วยกฎหมายต่อยูเครน ข้อมติฯ นี้มี 141 ประเทศลงมติเห็นชอบ 5 ประเทศลงมติคัดค้าน และ 35 ประเทศงดออกเสียง
วอลเลย์บอลชายชิงแชมป์โลก 2022 รอบคัดเลือก

วอลเลย์บอลชายชิงแชมป์โลก 2022 จะมี 24 ทีมที่เข้าร่วมแข่งขัน โดยประเทศรัสเซียในฐานะประเทศเจ้าภาพจะผ่านเข้ารอบสุดท้ายโดยอัตโนมัติ เช่นเดียวกับประเทศโปแลนด์ในฐานะแชมป์โลกปัจจุบัน ส่วนที่เหลืออีก 22 ทีมมาจากทีมชนะเลิศและรองชนะเลิศจากการแข่งขันชิงแชมป์ทวีปปี 2021 ทั้งหมด 10 ทีม และ 12 ทีมจากการจัดอันดับโลกของเอฟไอวีบี สำหรับทีมที่ยังไม่ผ่านการคัดเลือก
การคัดเลือกของสมาพันธ์.
เอวีซี.
จาก 16 ทีมที่ผ่านเข้ารอบ ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
ซีเอวีบี.
จาก 16 ทีมที่ผ่านเข้ารอบ ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
ซีอีวี.
จาก 24 ทีมที่ผ่านเข้ารอบ ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
ซีเอสวี.
จาก 5 ทีมที่เข้าร่วมแข่งขัน ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
นอร์เซกา.
จาก 8 ทีมที่เข้าร่วมแข่งขัน ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
เปาลา บาโดซา

เปาลา บาโดซา ฌิแบร์ต ([ˈpawlə βəˈðozə ʒiˈβɛɾt]; 15 พฤศจิกายน 1997) เป็นนักเทนนิสอาชีพชาวสเปน เธอขึ้นเป็นอันดับที่ 4 ของโลกในประเภทเดี่ยว เมื่อวันที่ 21 กุมภาพันธ์ 2022 ซึ่งเป็นอันดับที่สูงที่สุดในการเล่นอาชีพของเธอ และอันดับที่ 142 ในประเภทคู่เมื่อวันที่ 17 มกราคม 2022
เธอคว้าแชมป์หญิงเดี่ยวระดับเยาวชนรายการเฟรนช์โอเพน ในปี 2015 โดยเอาชนะ Anna Kalinskaya ในรอบชิงชนะเลิศ ในปี 2021 เธอคว้าแชมป์รายการระดับดับเบิลยูทีเอ 1000 ที่อินเดียนเวลส์ ซึ่งเป็นรายการที่ใหญ่ที่สุดในอาชีพของเธอ
ชีวิตในวัยเด็กและภูมิหลัง.
เปาลา บาโดซา เกิดในแมนแฮตตัน รัฐนิวยอร์ก ทั้งพ่อและของเธอทำงานด้านแฟชั่น เมื่อเธออายุได้เจ็ดขวบ ครอบครัวได้ย้ายไปบาร์เซโลนา จากนั้นเธอก็เริ่มเล่นเทนนิสที่สโมสรชื่อ ปลายาเดอาโร เมื่ออายุ 14 ปี เธอย้ายไปบาเลนเซียเพื่อพัฒนาฝีมือในกีฬาเทนนิส และย้ายกลับไปบาร์เซโลนาเมื่ออายุ 17 ปี
เธอพูดภาษาสเปน ภาษากาตาลา ภาษาอังกฤษ และภาษาฝรั่งเศสได้เล็กน้อย การแข่งขันที่เธอโปรดปรานคือ ยูเอสโอเพน เธอมี มาเรีย ชาราโปวา เป็นไอดอล เปาลายังกล่าวอีกว่าเธอเป็นแฟนตัวยงของนักเทนนิส ซิโมน่า ฮาเล็ป 
เมื่อตอนที่เธอยังเป็นเด็ก เธอใฝ่ฝันที่จะเป็นนางแบบตามเส้นทางของพ่อแม่ของเธอ เธอต่อสู้กับภาวะซึมเศร้าและความวิตกกังวล
สปอนเซอร์.
เปาลาได้รับการสนันสนุนจากไนกี้สำหรับเสื้อผ้า รองเท้า เครื่องแต่งกายและ Wilson สำหรับไม้เทนนิส โดยเธอใช้ Wilson Blade 98
รายงานกรุงบูดาเปสต์เรื่องการประกันความมั่นคง

รายงานกรุงบูดาเปสต์เรื่องการประกันความมั่นคง  ประกอบด้วยความตกลงที่เหมือนกันสามฉบับซึ่งลงนามในการประชุมองค์การว่าด้วยความมั่นคงและความร่วมมือในยุโรป ณ กรุงบูดาเปสต์ ประเทศฮังการี เมื่อวันที่ 5 ธันวาคม 2537 เพื่อให้การประกันความมั่นคงของผู้ลงนามต่อการเข้าเป็นสมาชิกสนธิสัญญาไม่แพร่ขยายอาวุธนิวเคลียร์ของเบลารุส คาซัคสถาน และยูเครน รายงานฯ นี้มีประเทศที่มีนิวเคลียร์สามประเทศ ได้แก่ สหพันธรัฐรัสเซีย สหราชอาณาจักร และสหรัฐ ส่วนจีนกับฝรั่งเศสให้การรับรองแยกต่างหากที่อ่อนกว่าในเอกสารคนละฉบับ
รายงานฯ ห้ามสหพันธรัฐรัสเซีย สหราชอาณาจักร และสหรัฐมิให้คุกคามหรือใช้กำลังทหารหรือการข่มขู่ทางเศรษฐกิจต่อยูเครน เบลารุส และคาซัคสถาน ด้วยผลของความตกลงอื่นและรายงานฯ ดังกล่าวระหว่างปี 2536 ถึง 2539 เบลารุส คาซัคสถาน และยูเครนจึงยอมสละอาวุธนิวเคลียร์ของพวกตน
ทะเลสาบอี้นย่า

ทะเลสาบอี้นย่า ([ʔíɰ̃.já kàɰ̃]; เดิมชื่อ ทะเลสาบวิกตอเรีย) เป็นทะเลสาบที่ใหญ่ที่สุดในเมืองย่างกุ้ง ประเทศพม่า พื้นที่พักผ่อนหย่อนใจยอดนิยมของชาวย่างกุ้ง และเป็นสถานที่ที่มีชื่อเสียงในเรื่องความโรแมนติกในวัฒนธรรมสมัยนิยม ทะเลสาบอี้นย่าอยู่ห่างจากตัวเมืองย่างกุ้งไปทางเหนือ 10 กิโลเมตร (6 ไมล์) ล้อมรอบด้วยถนนปาระมีทางทิศเหนือ ถนนแปรทางทิศตะวันตก ถนนอี้นย่าทางตะวันตกเฉียงใต้ ถนน University Avenue ทางทิศใต้ และถนนเจดีย์กะบาเอ้ทางทิศตะวันออก
ประวัติ.
ทะเลสาบอี้นย่าเป็นทะเลสาบเทียมที่สร้างขึ้นโดยชาวอังกฤษเพื่อเป็นอ่างเก็บน้ำระหว่างปี พ.ศ. 2425 ถึง พ.ศ. 2426 เพื่อจัดหาน้ำประปาไปยังย่างกุ้ง ทะเลสาบเกิดจากการรวมกันของเนินเขาเล็ก ๆ ซึ่งล้อมรอบบึงที่เกิดขึ้นในฤดูมรสุม ท่อและสายเคเบิลจำนวนหนึ่งจ่ายน้ำจากทะเลสาบอี้นย่าไปยังทะเลสาบกานดอจี้ใกล้ใจกลางเมืองย่างกุ้ง
การประชุมลูกเสือระดับภูมิภาคตะวันออกไกล ครั้งที่ 2 จัดขึ้นโดยมหาวิทยาลัยย่างกุ้งเป็นเจ้าภาพ ในปี พ.ศ. 2503 ร่วมด้วยการประชุมฝึกอบรมลูกเสือมืออาชีพตะวันออกไกลครั้งแรกที่ ค่ายอี้นย่า บนทะเลสาบอี้นย่าเป็นงานเสริม
วันที่ 16 มีนาคม พ.ศ. 2531 หลังการสังหารนักเรียนสองคนระหว่างการประท้วงเพื่อประชาธิปไตย นักเรียนที่เดินขบวนบนถนน Prome (ปัจจุบันคือถนนแปร) เผชิญหน้ากับตำรวจปราบจลาจลใกล้กับทะเลสาบอี้นย่า และหลายคนถูกทุบตีจนเสียชีวิตหรือจมน้ำตาย
วันที่ 4 พฤษภาคม พ.ศ. 2552 จอห์น วิลเลียม เยตอ พลเมืองอเมริกัน ได้บุกรุกบ้านพักริมชายฝั่งของอองซานซูจี นักโทษการเมืองชาวพม่า ในขณะที่ถูกกักบริเวณในบ้าน สองสัปดาห์ก่อนที่เธอจะมีกำหนดการปล่อยตัวในวันที่ 27 พฤษภาคม พวกเขาทั้งสองถูกจับกุมหลังจากเหตุการณ์ดังกล่าว
พื้นที่พิเศษ.
บริเวณโดยรอบทะเลสาบอี้นย่าเป็นย่านที่พิเศษที่สุดแห่งหนึ่งในย่างกุ้ง ยกเว้นสวนสาธารณะริมฝั่งตะวันตกเฉียงใต้ของมหาวิทยาลัยย่างกุ้ง ริมฝั่งส่วนใหญ่เป็นทรัพย์สินส่วนตัวที่แพงที่สุดในประเทศ ที่พักริมทะเลสาบมีทั้งที่พักอาศัยของอองซานซูจี, พลเอก เนวี่น และสถานเอกอัครราชทูตสหรัฐ
ประชาชนเข้าถึงทะเลสาบได้ผ่านทางถนนเจดีย์กะบาเอ้ และที่นิยมมากที่สุดคือผ่านถนนอี้นย่าและถนนแปรถัดจากมหาวิทยาลัยย่างกุ้ง ใช้เวลาประมาณสองชั่วโมงในการเดินวนรอบทะเลสาบ
สวนสาธารณะ.
สวนสาธารณะขนาด 37 เอเคอร์ (15 เฮกตาร์) ตั้งอยู่ติดกับมหาวิทยาลัยย่างกุ้ง เป็นที่รู้จักกันดีว่าเป็นพื้นที่นัดพบที่โรแมนติกสำหรับนักศึกษามหาวิทยาลัย และมักเกิดขึ้นหลายครั้งในวัฒนธรรมสมัยนิยมของพม่า (นวนิยาย ภาพยนตร์ เพลง ฯลฯ) กิจกรรมที่มีให้สำหรับผู้เข้าชม ได้แก่ การเดินเรือและการพายเรือ สโมสรเรือใบชั้นนำของย่างกุ้งตั้งอยู่ริมทะเลสาบ
คอรี่ แอนด์ แจน

คอรี่ แอนด์ แจน  เป็นศิลปินดูโอหญิงเบอร์แรก ภายใต้สังกัด "StarZone Music Records (สตาร์โซน มิวสิคเรคคอร์ด)" โดยทั้งคู่มีผลงานร่วมกันเพียงระยะเวลาสั้น ออกอัลบั้มร่วมกัน 1 ชุด ในปีพ.ศ. 2540
ประวัติ.
คอรี่ แอนด์ แจน (Corey & Jan) ศิลปินดูโอ้หญิงเบอร์แรก ทั้งสองออกอัลบั้มภายใต้สังกัด "StarZone Music Records" ซึ่งเป็นค่ายเล็กๆในช่วงนั้น มีสมาชิก 2 คน ได้แก่ "คอรี่ ลีย์ รอบิ้นส์" ซึ่งเธอเป็นลูกครึ่งไทย-อเมริกัน มีชื่อไทยว่า "อพชินี อุตตมะโยธิน" และ "แจน บุรกรรมโกวิท" ทั้งคู่เป็นเพื่อนสนิทกันตั้งแต่ช่วงวัยเด็ก ซึ่งพวกเขาเรียนโรงเรียน Rasami British International School ด้วยกันในช่วงชั้นอนุบาล ภายหลัง คอรี่และแจน ก็ได้กลับมาเจอกันอีกครั้งและออกอัลบั้มร่วมกัน
คอรี่มีศักดิ์เป็นหลานสาวของ วสันต์ อุตตมะโยธิน นักแสดงตลก คอรี่เข้าสู่วงการตั้งแต่ช่วงวัยเด็ก โดยผ่านการถ่ายแบบนิตยสาร และถ่ายโฆษณามาแล้วมากมาย ไม่ว่าจะเป็น โฆษณายาสีฟันคอลเกต , นมผงตราหมี เป็นต้น เธอเริ่มเข้าสู่วงการเพลงจากการประกวดร้องเพลงเวที "Beau Singing Contest" ของ สุนิตา ลีติกุล ในปีพ.ศ. 2539 ซึ่งเธอได้รางวัลรองชนะเลิศอันดับ 1
แจน บุรกรรมโกวิท สาวน้อยวัย 16 ปี แจนเข้าสู่วงการบันเทิงจากการถ่ายโฆษณา แจนมีประสบการณ์ร้องเพลงจากการเป็นคณะนักร้องประสานเสียงที่โรงเรียนนานาชาติ ISB และเรียนร้องเพลงกับ มณีนุช เสมรสุต
งานเพลง.
21 ตุลาคม พ.ศ. 2540 คือวันวางจำหน่ายอัลบั้มชุดแรกของ "คอรี่ แอนด์ แจน" ศิลปินดูโอ้ภายใต้สังกัด StarZone Music Records และทั้งคู่มีคอนเสิร์ตเปิดตัวอัลบั้มครั้งแรกในชื่อ "COREY & JAN Launch Party - Mini Concert" ซึ่งจัดที่ Hollywood Place, Bangkok
อัลบั้มชุดแรกของพวกเธอแนวเพลง ป๊อป, แดนซ์ ที่มีกลิ่นอายอิเล็กทรอนิกแดนซ์ เปิดตัวด้วยเพลงช้า "คำขอสุดท้าย (The Last Words)" ต่อด้วยเพลง "อดทน (Be' Storng)" , "ความจริงจากใจ (I Still Have You)" และเพลง "ใครช่วยที (Somebody Help!!)" โดยมี ศิริศักดิ์ ศิริโชตินันท์ (ตำแหน่ง Producer) และ ประภาพร ภัทรวุฒิวงศ์ (Executive Producer)
ภายหลังที่ทั้งคู่ไม่ได้ทำงานเพลงร่วมกันต่อ คอรี่ ได้ย้ายสังกัดไป จีเอ็มเอ็ม แกรมมี่ ออกอัลบั้มคู่กับ เจนสุดา ปานโต ส่วน แจน หลังจากนั้นเธอก็มีผลงานบ้างประปราย และกลับไปศึกษาต่อในระดับมหาวิทยาลัย
อัลบั้ม.
Album "COREY & JAN" (ค.ศ. 1997).
- ขับร้อง คอรี่ , แจน / คำร้อง: นายหมู่ , ทำนอง/เรียบเรียง: ปณัฐ นาควัชระ
- ขับร้อง คอรี่ , แจน / คำร้อง: กิตยาพรรณ ภานุพัฒน์ , ทำนอง/เรียบเรียง: ALIEN
- ขับร้อง คอรี่ , แจน / คำร้อง: สุนีย์ ศรีนานา , ทำนอง/เรียบเรียง: ALIEN
- ขับร้อง คอรี่ , แจน / คำร้อง: กิตยาพรรณ ภานุพัฒน์ , ทำนอง/เรียบเรียง: MR.J.COOL
- ขับร้อง คอรี่ , แจน / คำร้อง: ประชา ศรีวรา , ทำนอง/เรียบเรียง: ALIEN
- ขับร้อง คอรี่ / คำร้อง: กิตยาพรรณ ภานุพัฒน์ , ทำนอง/เรียบเรียง: MR.J.COOL
- ขับร้อง คอรี่ , แจน / คำร้อง: กิตยาพรรณ ภานุพัฒน์ , ทำนอง/เรียบเรียง: ALIEN
- ขับร้อง แจน / คำร้อง: ประชา ศรีวรา , ทำนอง/เรียบเรียง: MR.J.COOL
- ขับร้อง คอรี่ , แจน / คำร้อง: ประชา ศรีวรา , ทำนอง/เรียบเรียง: ALIEN
- ขับร้อง คอรี่ , แจน / คำร้อง: สุนีย์ ศรีนานา , ทำนอง/เรียบเรียง: ALIEN
มณฑลทหารของประเทศรัสเซีย

มณฑลทหารในประเทศรัสเซีย ทำหน้าที่เป็นฝ่ายบริหารของกองทัพรัสเซีย แต่ละเขตมีอาณาเขตทางภูมิศาสตร์ตามหน่วยองค์ประกอบของประเทศรัสเซีย และสำนักงานใหญ่ที่ดูแลกองกำลังทหารในอาณาเขตนั้น ๆ
ปัจจุบันมีเขตการทหารห้าแห่งในรัสเซีย ได้แก่ ตะวันตก, กลาง, ตะวันออก, ใต้ และ เหนือ
รายชื่อมณฑลทหาร.
2014-04-02.
มณฑลทหารทางตอนใต้ขยายให้รวมกรณีพิพาทเรื่องอาณาเขตของสาธารณรัฐไครเมียและเซวัสโตปอล ตามที่มีการผนวกไครเมียของรัสเซียปี ค.ศ. 2014
2021-01-01.
กองบัญชาการยุทธศาสตร์ร่วมกองเรือเหนือเป็นกองบัญชาการทหารแห่งเดียวที่มีแผนแปรสภาพเป็นมณฑลทหารที่เต็มรูปแบบตั้งแต่วันที่ 1 มกราคม พ.ศ. 2564 เป็นต้นไป ตามพระราชกฤษฎีกาของรัสเซีย วลาดิเมียร์ ปูติน เมื่อวันที่ 5 มิถุนายน พ.ศ. 2563 ให้กลายเป็น "'มณฑลทหารเหนือ" ตั้งแต่วันที่ 1 มกราคม พ.ศ. 2564 กองเรือเหนือจึงมีสถานะเป็นมณฑลทหาร
เขตเศรษฐกิจของประเทศรัสเซีย

รัสเซียแบ่งออกเป็นสิบสอง เขตเศรษฐกิจ ("ekonomicheskiye rayony", sing. "ekonomichesky rayon") ซึ่งเป็นกลุ่มของหน่วยองค์ประกอบที่มีลักษณะร่วมกันดังต่อไปนี้
ไม่มีหน่วยองค์ประกอบใดที่สามารถอยู่ในเขตเศรษฐกิจได้มากกว่าหนึ่งแห่ง
เขตเศรษฐกิจยังถูกจัดกลุ่มเป็นพื้นที่เศรษฐกิจ (เรียกอีกอย่างว่า "มาโครโซน") เขตเศรษฐกิจหรือบางส่วนของเขตสามารถอยู่ในพื้นที่เศรษฐกิจได้มากกว่าหนึ่งพื้นที่
การจัดตั้งและการยกเลิกเขตเศรษฐกิจและพื้นที่เศรษฐกิจหรือการเปลี่ยนแปลงใด ๆ ขึ้นอยู่กับการตัดสินใจของรัฐบาลกลางรัสเซีย
การแบ่งเขตเศรษฐกิจนี้แตกต่างจากการแบ่งเขตการปกครองของรัฐบาลกลาง ในอดีตมีขึ้นเพื่อวัตถุประสงค์ทางเศรษฐกิจและสถิติเท่านั้น และในตอนหลังมีขึ้นเพื่อรักษากฎหมายของรัฐบาลกลางในอาณาเขตของประเทศเท่านั้น
อี ซัง-ยุน

อี ซัง-ยุน (เกิด 15 สิงหาคม พ.ศ. 2534) เป็นนักแสดงชาวเกาหลีใต้ เขามีชื่อเสียงจากการแสดงบทบาทนำในเรื่อง "มายดอจเตอร์ซอ-ย็อง" (2012), "แองเจิ้ลอายส์" (2014), "ไลอาร์เกม" (2014), "ออนเดอะเวย์ทูดิแอร์พอร์ต" (2016), "วิสเปอร์" (2017), "อะเบ้าไทม์" (2018), "วีไอพี" (2019), และ "วันเดอะวูแมน" (2021)
ชีวิตส่วนตัว.
ใน ค.ศ. 2013 แีจบการศึกษาจากมหาวิทยาลัยแห่งชาติโซล ปริญญาสาขาฟิสิกส์ เขาเข้าเรียนปีแรกใน ค.ศ. 2000 แต่ด้วยอาชีพการแสดงและการรับราชการทหารภาคบังคับทำให้เขาต้องลาหยุดหลายปี ซึ่งทำให้เขาเข้ารับปริญญาช้า
ชาร์ลี บิวลีย์

ชาร์ลส์ มาร์ติน บิวลีย์ (เกิด 25 มกราคม พ.ศ. 2524) เป็นนักแสดงและโปรดิวเซอร์ชาวอังกฤษ มีชื่อเสียงจากการรับบทบาทแวมไพร์เดเมตรีในภาพยนตร์เรื่อง "เดอะไทวไลต์ซากา", ชาร์ลส์ เวนท์เวิร์ธในเรื่อง "แนชวิลล์" และกาเลน วอห์นจากเรื่อง "เดอะแวมไพร์ ไดอารีส์"
แอริกา ลัสต์

แอริกา ลัสต์ (เกิดปี ค.ศ. 1977) เป็นผู้กำกับ ผู้เขียนบท และโปรดิวเซอร์ภาพยนตร์อีโรติกชาวสวีเดน นับตั้งแต่เปิดตัวภาพยนตร์อีโรติกอินดี้เรื่องแรกของเธอเรื่อง "The Good Girl" ในปี ค.ศ. 2004 ลัสต์ได้รับการกล่าวขานว่าเป็นหนึ่งในผู้นำ ขบวนการสิทธินิยมสตรีในวงการหนังอนาจาร (feminist pornography movement) เธอกล่าวว่ากระบวนการถ่ายทำที่มีจริยธรรมทำให้บริษัทของเธอแตกต่างจากเว็บไซต์ลามกอนาจารอื่น เธอไม่มีปัญหาในการเรียกภาพยนตร์ของเธอว่าหนังโป๊ เนื่องจากเธอคาดหวังว่าผู้ชมจะถูกกระตุ้นทางเพศ ซึ่งแตกต่างจากผู้กำกับภาพยนตร์อีโรติกคนอื่น ๆ ที่สร้างความแตกต่างระหว่างงานของพวกเขาและสื่อลามก แม้ว่าทั้งสองประเภทจะมีฉากที่โจ่งแจ้งทางเพศก็ตาม เธอเขียนหนังสือหลายเล่ม รวมทั้งกำกับและอำนวยการสร้างภาพยนตร์ที่ได้รับรางวัลมากมาย
ภูมิหลัง.
แอริกา ลัสต์ (เดิม แอริกา ฮอลล์ควิสต์) เกิดที่เมืองสต็อกโฮล์ม ประเทศสวีเดนในปี ค.ศ. 1977 เธอหลงใหลในภาพยนตร์และละครเวที 
เธอเข้าศึกษาคณะรัฐศาสตร์ที่มหาวิทยาลัยลุนด์ ขณะเรียนเธอพบหนังสือ "Hard Core: Power, Pleasure และ Frenzy of the Visible ของ" ลินดา วิลเลียมส์ ที่เขียนในปี ค.ศ. 1989 ซึ่งมีผลต่อการสร้างภาพยนตร์ของเธอในภายหลัง เธอสำเร็จการศึกษาระดับปริญญาตรีในปี ค.ศ. 1999 โดยมีความเชี่ยวชาญด้านสิทธิมนุษยชนและสตรีนิยม หลังจากสำเร็จการศึกษา เธอย้ายไปบาร์เซโลนาในปี ค.ศ. 2000 และเริ่มเรียนการสร้างภาพยนตร์ 
อาชีพ.
ลัสต์ถ่ายทำภาพยนตร์เรื่องแรกของเธอเป็นเรื่องสั้น "เรื่อง The Good Girl" ในปี ค.ศ. 2004 ซึ่งได้รับความนิยมอย่างรวดเร็ว เผยแพร่ทางออนไลน์ฟรีภายใต้ใบอนุญาต ครีเอทีฟคอมมอนส์ มีการดาวน์โหลดนับล้านครั้งในเวลาเพียงไม่กี่วัน และถึงสองล้านครั้งในสองเดือน ภาพยนตร์เรื่องนี้ฉายใน เทศกาลภาพยนตร์กามวิสัยนานาชาติบาร์เซโลนา ในปีต่อมาและได้รับรางวัล Ninfa Award
อู โด-ฮวัน

อู โด-ฮวัน (เกิด 12 กรกฎาคม พ.ศ. 2535) เป็นนักแสดงชาวเกาหลีใต้ มีชื่อเสียงจากการแสดงบทบาทในละครโทรทัศน์เรื่องเรื่อง "เซฟมี" (2017), "แมดด็อก" (2017), "เทมเท็ด" (2018), ' (2019) และ ' (2020) เขายังปรากฏตัวในภาพยนตร์ "เดอะดิไวน์ฟิวรี" (2019)
สโมสรวอลเลย์บอลชายนครราชสีมา ในฤดูกาล 2009

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2552 หรือ ปี ค.ศ. 2009
ผลการแข่งขันประจำฤดูกาล.
<templatestyles src="Col-begin/styles.css"/>
ไอวิช

ไอวิช (#เปลี่ยนทาง ,) เป็นเพลงซิงเกิลลำดับที่ 10 ของมอร์นิงมูซูเมะ วางจำหน่ายเมื่อวันที่ 6 กันยายน พ.ศ. 2543 ซึ่งเพลงนี้ใช้ประกอบโฆษณาญี่ปุ่นสำหรับการแข่งขันโอลิมปิกฤดูร้อน 2000 ที่ซิดนีย์ รัฐนิวเซาท์เวลส์ ประเทศออสเตรเลีย
เพลงไอวิชในเวอร์ชันของมอร์นิงมูซูเมะ'22 ได้ถูกใช้เป็นเพลงปิดในละครโทรทัศน์ทางทีวีโตเกียวเรื่อง "มาโยนากะนิเฮลโล!" ต่อมาเพลงในเวอร์ชันมอร์นิงมูซูเมะ'22 ได้ทำมิวสิกวีดีโอใหม่และวางจำหน่ายในรูปแบบดิจิทัลวันที่ 18 มีนาคม พ.ศ. 2565 รวมถึงภายในซิงเกิลที่ 71 "จูจูจู โบกูระโนะมิราอิ/ไดจินเซ เนเวอร์บีนเบ็ทเตอร์!" ก็ได้เพิ่มเพลงไอวิชในเวอร์ชันมอร์นิงมูซูเมะ'22 ในรูปแบบลิมิเต็ด SP เท่านั้น ซึ่งจะวางจำหน่ายวันที่ 8 มิถุนายน พ.ศ. 2565
สมาชิก.
เวอร์ชันต้นฉบับ.
รุ่นที่ 1
รุ่นที่ 2
รุ่นที่ 3
รุ่นที่ 4
เวอร์ชันมอร์นิงมูซูเมะ'22.
รุ่นที่ 9
รุ่นที่ 10
รุ่นที่ 11
รุ่นที่ 12
รุ่นที่ 13
รุ่นที่ 14
รุ่นที่ 15
เร็วโหด..เหมือนโกรธเธอ

เร็วโหด..เหมือนโกรธเธอ  เป็นภาพยนตร์ไทยแนวล้อเลียน โลดโผน ตลก ที่ออกฉายในปี พ.ศ. 2565 กำกับและเขียนบทโดยนวพล ธำรงรัตนฤทธิ์ นำแสดงโดยณัฏฐ์ กิจจริต และอุรัสยา เสปอร์บันด์ และจัดจำหน่ายโดยจีดีเอช ห้าห้าเก้า
การผลิต.
"เร็วโหด..เหมือนโกรธเธอ" มีการประกาศรายชื่อนักแสดงและได้เปิดกล้องถ่ายทำเมื่อวันที่ 24 ตุลาคม พ.ศ. 2564 ผู้กำกับ นวพล ธำรงรัตนฤทธิ์ กล่าวว่า ภาพยนตร์จะดำเนินเรื่องค่อนข้างกระชับกว่าผลงานของเขาก่อนหน้า และเขาตั้งใจที่จะนำเสนอภาพยนตร์แอ็กชันที่สร้างจากชีวิตประจำวันของคนอายุ 30 ปีขึ้น โดยหยิบเรื่องราวใกล้ตัวมาเล่าผ่านกีฬาสแต็ก
การทดลองแสดงบทร่วมกัน ส่วนมากจัดขึ้นบนซูมเนื่องจากการระบาดทั่วของโควิด-19 ในประเทศไทย อุรัสยายังกล่าวว่า "ฉันฟังวงดนตรีร็อก อิแมจินดรากอนส์ บ่อยครั้งเพื่อช่วยให้ฉันสามารถเข้าถึงตัวละครนั้นได้"
เพลงประกอบ.
"เร็วโหด..เหมือนโกรธเธอ" มีเพลงประกอบสองเพลงคือ "เดี๋ยวจะทำตามความฝัน" ขับร้องโดยแทงแบดวอยซ์ ซึ่งเขียนและผลิตด้วยตนเอง โดยเกี่ยวกับนักล่าฝันคนหนึ่งที่พยายามทำตามความฝัน แต่ชีวิตของเขากลับมีธุระถาโถมเข้ามาไม่หยุด จนไม่มีเวลาไปทำตามความฝันของตนเอง ส่วนอีกเพลงหนึ่ง "บ้านของหัวใจ" ของซูเปอร์เบเกอร์ ถูกนำมาร้องใหม่โดยนาเดีย สุทธิกุลพานิช ซึ่งหวนกลับมาร้องเพลงอีกครั้งนับตั้งแต่เพลง "ของฝากจากทะเล" เมื่อ พ.ศ. 2550
การฉาย.
ตัวอย่างแรกถูกเผยแพร่เมื่อวันที่ 7 มีนาคม พ.ศ. 2565 ต่อมามีการจัดงานแถลงข่าวที่คิวสเตเดียม ศูนย์การค้าเอ็มควอเทียร์ ในวันที่ 17 มีนาคม โดยมีการถ่ายทอดสดผ่านเฟซบุ๊กของจีดีเอชและได้เผยตัวอย่างภาพยนตร์ฉบับเต็มออกมาในวันเดียวกัน
"เร็วโหด..เหมือนโกรธเธอ" ฉายรอบทั่วไปในโรงภาพยนตร์เมื่อวันที่ 6 เมษายน พ.ศ. 2565 และฉายรอบพิเศษในวันเดียวกันที่โรงภาพยนตร์พารากอนซีนีเพล็กซ์ ลานแฟชั่นฮอลล์ ศูนย์การค้าสยามพารากอน
ในต่างประเทศ "เร็วโหด..เหมือนโกรธเธอ" ได้รับเลือกให้เป็นภาพยนตร์ฉายเปิดเทศกาลภาพยนตร์เอเชียนิวยอร์ก ครั้งที่ 21 (NYAFF) ที่ลินคอล์นเซ็นเตอร์ นครนิวยอร์ก ในวันที่ 15 กรกฎาคม พ.ศ. 2565 นับเป็นภาพยนตร์ไทยเรื่องที่สองที่ได้ฉายเปิดให้กับเทศกาลดังกล่าว ถัดจาก "ฉลาดเกมส์โกง"
การตอบรับ.
วาดฝัน คุณาวงศ์ จาก "เวิร์คพอยท์ทูเดย์" เขียนว่า "เป็นภาพยนตร์ที่มีประเด็นชวนขบคิด สนุก และสะท้อนชีวิตผู้ใหญ่วัย 30 ที่ต้องสู้กับชีวิตที่สู้กลับอย่างไม่หยุดหย่อนได้เป็นอย่างดี" และชื่นชมการแสดงของณัฏฐ์ กิจจริต ที่บาลานซ์ฉากตลกและดราม่าได้กำลังดี และชม อุรัสยา เสปอร์บันด์ ว่าเป็นการแสดงที่ดีที่สุดของเธอเท่าที่เคยเห็นมา เช่นเดียวกับนพปฎล พลศิลป์ จาก "จีคิวไทยแลนด์" ก็คิดว่านี่คือบทที่ดีที่สุดบทหนึ่งในชีวิตของเธอ ในขณะที่หนังสือพิมพ์ "แนวหน้า" ให้คะแนนภาพยนตร์ 7/10 โดยกล่าวว่า "น่าเสียดายที่ดราม่า แอ็กชัน มุกตลก ยังผสมกันได้แบบไม่ลงตัวนัก เหมือนจะแยกจากกันขาดเลยทำให้หนังออกมาขาด ๆ เกิน ๆ" ส่วนการนำกีฬาสแต็กมาเล่าเรื่องนั้น นวพลสามารถทำให้ผู้ชมเข้าใจได้ไม่ยาก แต่กลับ "ยิ่งดูยิ่งน่าเบื่อ"
สโมสรวอลเลย์บอลชายนครราชสีมา ในฤดูกาล 2016–17

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2559–60 หรือ ปี ค.ศ. 2016–17
ผลการแข่งขันประจำฤดูกาล.
รางวัลบุคคล.
<templatestyles src="Col-begin/styles.css"/>
สโมสรวอลเลย์บอลชายนครราชสีมา ในฤดูกาล 2015–16

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2558–59 หรือ ปี ค.ศ. 2015–16
ผลการแข่งขันประจำฤดูกาล.
รางวัลบุคคล.
<templatestyles src="Col-begin/styles.css"/>
การล่วงละเมิดทางเพศ

การล่วงละเมิดทางเพศ  คือการกระทำที่บุคคลหนึ่งจงใจแตะต้องบุคคลอื่นโดยไม่ได้รับความยินยอมจากบุคคลนั้น หรือข่มขู่ บังคับโดยใช้ความรุนแรงให้ ร่วมกิจกรรมทางเพศ โดยขัดต่อความประสงค์ของอีกคน เป็นรูปแบบหนึ่งของ ความรุนแรงทางเพศ ซึ่งรวมถึง การล่วงละเมิดทางเพศเด็ก การคลำ การข่มขืน (การบังคับ สอดใส่ทางช่องคลอด ทวารหนัก หรือช่องปาก หรือ ใช้ยาเพื่อช่วยในการล่วงละเมิดทางเพศ) หรือการทรมานบุคคลในลักษณะทางเพศ
เทศบาลตำบลเชียงม่วน

เทศบาลตำบลเชียงม่วน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลเชียงม่วน และพื้นที่ทั้งหมดของหมู่ 1–2 และบางส่วนของหมู่ 7 ตำบลบ้านมาง ในอำเภอเชียงม่วน จังหวัดพะเยา เดิมมีฐานะเป็นสุขาภิบาลเชียงม่วนที่จัดตั้งขึ้นใน พ.ศ. 2529 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 8,624 คน
ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลเชียงม่วน รวมเข้ากับพื้นที่เทศบาลตำบลเชียงม่วน และเปลี่ยนแปลงเขตเทศบาลตำบลเชียงม่วน จากเขตเทศบาลเดิมที่มีเนื้อที่ 9.66 ตารางกิโลเมตร ได้รับพื้นที่จากสภาตำบลเชียงม่วน 188.20 ตารางกิโลเมตร
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเชียงม่วน อยู่ห่างจากศาลากลางจังหวัดพะเยาประมาณ 84.2 กิโลเมตร อยู่ห่างจากกรุงเทพมหานครประมาณ 656 กิโลเมตรตามทางรถยนต์ ด้านตะวันตกของเขตเทศบาลมีแม่น้ำปี้ไหลผ่านเป็นแหล่งน้ำสำคัญ ปัจจุบันเทศบาลมีพื้นที่รับผิดชอบทั้งหมด 197.86 ตารางกิโลเมตรหรือคิดเป็น 123,662.5 ไร่
องค์การบริหารส่วนตำบลบ้านมาง

บ้านมาง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 3–6, 8–11 และพื้นที่บางส่วนของหมู่ที่ 7 ตำบลบ้านมาง (เฉพาะนอกเขตเทศบาลตำบลเชียงม่วน) ในอำเภอเชียงม่วน จังหวัดพะเยา เดิมได้รับการจัดตั้งเป็นสภาตำบลบ้านมางใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านมางเมื่อวันที่ 25 ธันวาคม พ.ศ. 2539
เขตองค์การบริหารส่วนตำบลเป็นที่ตั้งของสถานที่สำคัญคือ วนอุทยานไดโนเสาร์แก่งหลวง เป็นส่วนหนึ่งของอุทยานแห่งชาติดอยภูนาง เป็นสถานที่ค้นพบซากกระดูกไดโนเสาร์ กระดูกที่พบเป็นกระดูกไดโนเสาร์ซอโรพอด และคาดว่าจะมีชีวิตอยู่มาไม่น้อยกว่า 130 ล้านปี ปัจจุบันซากโครงกระดูกไดโนเสาร์ที่ขุดพบและแบบจำลองจัดแสดงอยู่ในพิพิธภัณฑ์ไดโนเสาร์เชียงม่วนในเขตวนอุทยานแก่งหลวง
จังหวัดของประเทศโปแลนด์

จังหวัด  เป็นหน่วยการปกครองระดับสูงสุดของประเทศโปแลนด์
การปฏิรูปรัฐบาลท้องถิ่นของโปแลนด์ใน ค.ศ. 1998 ซึ่งมีผลบังคับใช้ในวันที่ 1 มกราคม ค.ศ. 1999 ได้จัดตั้งจังหวัดใหม่ทั้งหมด 16 จังหวัด จังหวัดเหล่านี้แทนที่จังหวัด 49 จังหวัดที่มีมาตั้งแต่วันที่ 1 กรกฎาคม ค.ศ. 1975 และมีความคล้ายคลึงกับจังหวัดที่มีอยู่ระหว่าง ค.ศ. 1950–1975 (ในแง่อาณาเขต แต่ไม่ใช่ในแง่ชื่อ)
จังหวัดในปัจจุบันส่วนใหญ่ตั้งชื่อตามภูมิภาคทางประวัติศาสตร์และภูมิศาสตร์ ในขณะที่จังหวัดก่อน ค.ศ. 1998 มักตั้งชื่อตามเมืองศูนย์กลางการปกครองของจังหวัด จังหวัดใหม่นี้ครอบคลุมพื้นที่ตั้งแต่ (จังหวัดออปอแล) ถึงมากกว่า (จังหวัดมาซอฟแช) และมีประชากรตั้งแต่เกือบหนึ่งล้านคน (จังหวัดออปอแล) ถึงมากกว่าห้าล้านคน (จังหวัดมาซอฟแช)
โต๊ะหมู่บูชา

โต๊ะหมู่บูชา คือ โต๊ะที่จัดตั้งเครื่องสักการะพระพุทธรูป พระบรมฉายาลักษณ์ พระบรมสาทิสลักษณ์ พระบรมรูปหล่อของพระมหากษัตริย์ พระบรมวงศานุวงศ์ หรือรูปของบรรพบุรุษ ตามความเชื่อของแต่ละบ้าน ใช้วางเครื่องบูชาเพื่อแสดงความเคารพ และแสดงถึงความกตัญญูต่อบรรพบุรุษ
โต๊ะหมู่บูชาประกอบด้วชุดโต๊ะที่มีการจัดลำดับการตั้งวางลดหลั่นกันไป อาจมีการจัดโต๊ะตั้งแต่แบบหมู่ 3, 4, 5, 7 และ 9 โดยโต๊ะหมู่บูชาหมู่ 9 จะเป็นโต๊ะที่มีขนาดใหญ่มากที่สุด บนโต๊ะหมู่มักจะตั้งวางพระพุทธรูป สิ่งศักดิ์สิทธิ์ต่าง ๆ รวมไปถึงเชิงเทียน กระถางธูป พานพุ่ม หรือแจกันดอกไม้ เป็นต้น
โต๊ะหมู่บูชาเกิดขึ้นในสมัยพระบาทสมเด็จพระนั่งเกล้าเจ้าอยู่หัว แต่เดิมเรียกว่า "เครื่องบูชาอย่างม้าหมู่" เป็นแนวคิดการบูชาอย่างไทยแกมจีน โดยประยุกต์เอาเครื่องเรือนอย่างจีน หรือที่เรียกว่า "ลายฮ่อ" และลายแจกัน เครื่องถ้วยชามอย่างจีน เรียกว่า "ลายปักโก๊" ที่สวยงามมาใช้ โดยเมื่อ พ.ศ. 2391 พระบาทสมเด็จพระนั่งเกล้าเจ้าอยู่หัวทรงมีพระราชดำริให้จัดสร้างม้าหมู่ขึ้น โดยดัดแปลงตามเครื่องฮ่อ ใช้สำหรับตั้งเครื่องบูชาหน้าพระประธานในพระอุโบสถในงานฉลองวัดพระเชตุพนวิมลมังคลาราม ภายหลังมีความนิยมเอาอย่าง มีการจัดโต๊ะเครื่องบูชาอย่างม้าหมู่สำหรับใช้ประดิษฐานพระพุทธรูปและมีโต๊ะประกอบที่ตั้งเครื่องบูชา ในการทำบุญโอกาสต่าง ๆ ของพระบรมวงศานุวงศ์และเจ้านายในสมัยนั้น ๆ
โคลิน ราสตัน

โคลิน ลูว์เอลลลิน ราสตัน (เกิด ค.ศ. 1950) เป็นศาสตราจารย์ประจำมหาวิทยาลัยฟลินเดอร์สในเมืองเมืองแอดิเลด รัฐเซาท์ออสเตรเลีย และเป็นผู้เชี่ยวชาญทางเทคโนโลยีสะอาดของรัฐเซาท์ออสเตรเลีย ใน ค.ศ. 2015 โคลินได้รับรางวัลอิกโนเบลจากการคิดค้นวิธีทางเคมีเพื่อแปลงสภาพไข่ต้มกลับไปเป็นไข่ดิบ ใน ค.ศ. 2016 โคลินได้รับเครื่องราชอิสริยาภรณ์แห่งออสเตรเลียจากการสร้างประโยชน์ด้านวิทยาศาสตร์
งานวิจัย.
งานแรกเริ่ม.
โคลินเข้าเรียนหนังสือระดับอุดมศึกษาที่มหาวิทยาลัยเวสเทิร์นออสเตรเลีย ได้รับปริญญาตรีเกียรตินิยมสาขาวิทยาศาสตร์และปรัชญาดุษฎีบัณฑิตภายใต้การดูแลของอาจารย์อัลลัน ไวท์ ผลงานของโคลินขณะนั้นเกี่ยวกับการสำรวจสารหนูอินทรีย์ในทะเลและการสกัดสาร arsenobetaine จากกุ้งมังกรพร้อมกับหาโครงสร้างและวิธิสังเคราะห์ ภายหลังโคลินได้รับวิทยาศาสตรดุษฎีบัณฑิตจากมหาวิทยาลัยกริฟฟิท
การเปลี่ยนไข่ต้มกลับเป็นไข่ดิบ.
โอแวลบูมินเป็นโปรตีนที่สามารถพบได้ในสัดส่วนสองในสามในไข่ขาว เวลาที่ไข่ถูกทำให้สุก โอแวลบูมินจะเปลี่ยนโครงรูปจากสภาพม้วนพับซึ่งสามารถละลายในน้ำได้เป็นสภาพแผ่นบีตาทั้งหมดซึ่งไม่สามารถละลายในน้ำและมีพื้นที่ไฮโดรโฟบิก ทำให้เกิดการเกาะกลุ่มของโปรตีน นี่คือตัวอย่างของการเสียสภาพธรรมชาติของโปรตีนซึ่งถูกจำกัดความเป็นการสูญเสียโครงสร้างจตุรภูมิ โครสร้างตติยภูมิ และโครงสร้างทุติยภูมิที่มีอยู่ในสภาพดั้งเดิมของโปรตีน สามารถทำให้เกิดขึ้นได้โดยการทำให้เกิดภาวะเครียดทางเคมีหรือทางแสง เช่น ความร้อน จากแหล่งภายนอก การที่จะทำให้ไข่ต้มกลับไปเป็นไข่ดิบนั้นต้องแยกสายโปรตีนที่เกาะกลุ่มกันออกแล้วม้วนพับสายโปรตีนให้กลับสู่สภาพดั้งเดิม
โคลินมีแนวคิดที่จะใช้พลังงานกลจากการปั่นกลุ่มก้อนโปรตีนเพื่อแยกสายโปรตีนและได้คิดค้นเทคโนโลยี vortex fluidic ขึ้นมา การทำไข่ต้มกลับไปเป็นไข่ดิบนั้นเป็นเพียงการสาธิตในการใช้เทคโนโลยีนี้ โดยการสาธิตดังกล่าวทำให้โคลินและเพื่อนร่วมงานได้รับรางวัลอิกโนเบลสาขาเคมีใน ค.ศ. 2015 เทคโนโลยีนี้สามารถนำไปประยุกต์ใช้เพื่อเพิ่มประสิทธิภาพของยาต้านมะเร็ง เช่น คาร์โบพลาติน และพัฒนาการผลิตของไบโอดีเซล
เกียรติประวัติและรางวัล.
ความสำเร็จทางอาชีพของราสตันได้รับการยกย่องจากราชสถาบันเคมีออสเตรเลีย (RACI) และราชสมาคมเคมี วันที่ 13 มิถุนายน ค.ศ. 2016 ผู้ว่าราชการทั่วไป เซอร์ ปีเตอร์ คอสโกรฟ ประกาศว่าราสตันได้รับเครื่องราชอิสริยาภรณ์แห่งออสเตรเลียเนื่องในโอกาสวันคล้ายวันพระราชสมภพของสมเด็จพระราชินีนาถ ในฐานะที่เขา "บรรลุเป้าหมายในการทำงานวิทยาศาสตร์ด้านเคมีในฐานะนักวิจัยและนักวิชาการ"
จิตตาภา แจ่มปฐม

จิตตาภา แจ่มปฐม (เกิด 1 พฤศจิกายน พ.ศ. 2528) ชื่อเล่น จ๊ะ เป็นนักแสดงหญิงชาวไทย เริ่มต้นเข้าสู่วงการบันเทิงตั้งแต่อายุ 7-8 ขวบ จากการรับงานถ่ายแบบแฟชั่น ละครเรื่องแรกคือ "เรือนรักเรือนทาส" ภายหลังได้เข้าร่วมเป็นนักแสดงในสังกัดกลุ่มนักแสดงหน้าใหม่ของทางสถานีวิทยุโทรทัศน์ไทยทีวีสีช่อง 3 หรือกลุ่มพาวเวอร์ทรี
ประวัติ.
จ๊ะ จิตตาภา แจ่มปฐม เกิดเมื่อวันที่ 1 พฤศจิกายน พ.ศ. 2528 เป็นนักแสดงหญิงชาวไทย สำเร็จการศึกษาระดับมัธยมศึกษาจาก โรงเรียนเซนต์โยเซฟคอนเวนต์ และสำเร็จการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัยสาขานาฏศิลป์ตะวันตก ด้วยเกียรตินิยมอันดับหนึ่ง
เมื่อวันที่ 10 ธันวาคม 2560 ได้สมรสกับ เอิร์น นิธิภัทร์ เอื้อวัฒนสกุล ผู้จัดละครค่าย มาสเตอร์วัน วิดีโอ โปรดักชั่น จำกัด บุตรชายของ ทาริกา ธิดาทิตย์ มีบุตรฝาแฝดด้วยกัน 2 คน ได้แก่ โอบ เอื้อวัฒนสกุล และ อารี เอื้อวัฒนสกุล เกิดเมื่อวันที่ 24 มิถุนายน พ.ศ. 2564
อนันต์ ยอดสังวาลย์

อนันต์ ยอดสังวาลย์ (เกิด 9 กรกฎาคม 2544) หรือที่รู้จักในชื่อ โฟร์, เป็นนักฟุตบอลอาชีพสัญชาติไทย ในตำแหน่งกองหน้าและกองกลางตัวขับเคลื่อนเกมส์ ปัจจุบันเล่นให้กับ สโมสรลำพูน วอริเออร์ ในไทยลีกและทีมชาติไทย 
อาชีพ.
อนันต์ ยอดสังวาลย์ เซ็นสัญญากับ สโมสรลำพูน วอริเออร์ FC ตั้งแต่ปี พ.ศ. 2562 ในตอนนั้นสโมสรยังเล่นอยู่ในไทยลีก 3 เมื่อจบฤดูกาล 2020/21 พวกเขากลายเป็นแชมป์ของโซนภาคเหนือของ ไทยลีก 3 และได้เลื่อนชั้นสู่ ไทยลีก 2 2563-64และได้เลื่อนชั้น ไทยลีก
โดยก่อนที่ อนันต์ ยอดสังวาลย์ หรือ โฟร์ จะก้าวมาเป็นนักฟุตบอลอาชีพ เขาเคยตระเวนเล่นฟุตบอลแบบเดินสายไปแข่งตามรายการต่าง ๆ ก่อนที่เขาจะถูก ลำพูน วอริเออร์ ซึ่งขณะนั้นอยู่ใน ไทยลีก 3 จับมาเซ็นสัญญาเป็นนักฟุตบอลอาชีพ
กระทั่งวันพุธที่ 16 มีนาคม พ.ศ. 2565 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ประกาศรายชื่อนักฟุตบอลทีมชาติไทย รุ่นอายุไม่เกิน 23 ปี ชุดที่ไปทำศึก เลบานอล คัพ 2022 ที่ อินเดียจำนวน 23 คนโดยมีชื่อของ อนันต์ ยอดสังวาลย์ติดหนึ่งในนั้นโดยอยู่ในลำดับที่ 21
กาบรีแยลา กีมาไรส์

กาบรีแยลา บรากา กีมาไรส์  หรือที่รู้จักในชื่อ กาบี  เกิดเมื่อวันที่ 19 พฤษภาคม ค.ศ. 1994 เป็นนักกีฬาวอลเลย์บอลหญิงทีมชาติบราซิล หมายเลข 10 ซึ่งทำหน้าที่ในตำแหน่งตัวตบหัวเสาและกัปตันทีม ปัจจุบันเล่นให้แก่สโมสรอีโมโกวอลเลย์ในประเทศอิตาลี
อาชีพ.
กาบีเกิดที่เบลูโอรีซองชี เมืองในบราซิล เธอเริ่มต้นเล่นวอลเลย์บอลอาชีพ ตั้งแต่ปี 2009-10 โดยที่เธอลงสนามให้แก่สโมสรแม็กเคนซีเอสปอร์ชีกลูบีในลีกบราซิลก่อน จากนั้นในฤดูร้อนปี 2010 กาบรีแยลาก็ได้ลงสนามให้ทีมชาติครั้งแรกด้วยวัยเพียง 16 ปี ในศึกแพนอเมริกันคัพ ปีถัดมา เธอมาคว้าแชมป์แรกในอาชีพของตัวเองในการคว้าแชมป์รัฐมีนัชเจไรช์ระหว่างในฤดูร้อนของปี 2011 เธอก็ได้ร่วมการแข่งขันยุวชนโลก ก่อนที่จะจบทัวร์นาเมนต์ด้วยการเป็นผู้เล่นทำคะแนนสูงสุด
ของรายการ และในปีเดียวกันนั้นเอง กาบีก็เป็นหนึ่งในชุดเข้าชิงในศึกแพนอเมริกันคัพ และในศึก ยู-23 แพนอเมริกันคัพ เธอก็ยังคว้าตำแหน่งผู้เล่นตัวตบยอดเยี่ยมของทัวร์นาเมนต์มาครองอีกรางวัลด้วย
ฤดูกาล 2012-13 กาบีถูกสโมสรยูนิลีเวอร์วอลเลย์ดึงตัวไปร่วมทัพ ก่อนที่จะพาทีมคว้าแชมป์ซูแปร์ลีกาบราซิล และยังพาทีมคว้าแชมป์อเมริกาใต้มาครองอีกด้วย ก่อนจะขึ้นมาติดทีมชุดใหญ่ของบราซิลในศึกเวิลด์กรังด์ปรีซ์ 2013 เนื่องจากผลงานของกาบีที่เช็กเกียไปเข้าตาของโฌแซ โรแบร์ตู กีมาไรส์ ผู้ฝึกสอนทีมชาติชุดใหญ่ของบราซิล และนั่นก็เป็นเหตุผลที่เขาตัดสินใจเลือกเธอเป็นส่วนหนึ่งในทีมชุดเวิลด์กรังด์ปรีซ์ทั้งในรอบคัดเลือกและการเล่นในรอบสุดท้าย
กาบีเคยเล่นให้แก่สโมสรมีนัสเตนิสกลูบี มีส่วนสำคัญในการพาทีมเข้าสู่รอบชิงชนะเลิศในศึกสโมสรหญิงชิงแชมป์โลก 2018 ก่อนจะพ่ายให้กับวาคึฟบังค์ 3-0 เซต แต่เธอก็ยังคว้ารางวัลหัวเสายอดเยี่ยมมาครอง
จากนั้น วาคึฟบังค์อิสตันบูล สโมสรวอลเลย์บอลชื่อดังในศึกเตอร์กิชลีก ประเทศตุรกี ประกาศคว้าตัวกาบีมาร่วมทีมในฤดูกาล 2019/2020 โดยการย้ายทีมในครั้งนี้เป็นการออกมาเล่นลีกต่างประเทศครั้งแรกของเธอเอง
ขณะที่วาคึฟบังค์ทำผลงานได้อย่างยอดเยี่ยมในฤดูกาล 2018/2019 ด้วยการคว้าแชมป์เตอร์กิชลีก และยังคว้าแชมป์วอลเลย์บอลสโมสรหญิงชิงแชมป์โลกที่ประเทศจีนอีกด้วย
แอ็นสท์ เอากุสท์ ดยุกแห่งเบราน์ชไวค์

แอ็นสท์ เอากุสท์ (17 พฤศจิกายน ค.ศ. 1887 – 30 มกราคม ค.ศ. 1953) เป็นดยุกแห่งเบราน์ชไวค์ ที่ปกครอง ตั้งแต่ 2 พฤศจิกายน 1913 ถึง 8 พฤศจิกายน 1918 พระองค์เป็นพระราชนัดดาในพระเจ้าเกออร์คที่ 5 แห่งฮันโนเฟอร์ซึ่งถูกปรัสเซียขับออกจากบัลลังก์ฮันโนเฟอร์ในปี 1866 และพระเจ้าคริสเตียนที่ 9 แห่งเดนมาร์ก รวมถึงเป็นพระราชบิดาในสมเด็จพระราชินีฟรีแดรีกีแห่งกรีซพระมเหสีในสมเด็จพระเจ้าปัฟโลสแห่งกรีซ พระราชอัยกาในสมเด็จพระราชินีโซเฟียแห่งสเปน พระมเหสีในสมเด็จพระราชาธิบดีฆวน การ์โลสที่ 1 แห่งสเปนและสมเด็จพระราชาธิบดีกอนสตันดีโนสที่ 2 แห่งกรีซ สมเด็จพระราชาธิบดีพระองค์สุดท้ายของกรีซ และพระราชปัยกาในสมเด็จพระราชาธิบดีเฟลิเปที่ 6 แห่งสเปน สมเด็จพระราชาธิบดีพระองค์ปัจจุบันของสเปน
ชิน เซ-คย็อง

ชิน เซ-คย็อง (เกิด 29 กรกฎาคม 1990) เป็นนักแสดง นักร้อง และนางแบบสาวชาวเกาหลีใต้ เธอเริ่มต้นจากการเป็นนักแสดงเด็กและประสบความสำเร็จในปี ค.ศ. 2009 ด้วยซิทคอม High Kick Through the Roof ต่อมาเธอได้แสดงในภาพยนตร์ Hindsight (2011), ยุทธการโฉบเหนือฟ้า (2012) และ Tazza: The Hidden Card (2014) รวมถึงละครโทรทัศน์ จอมกษัตริย์ตำนานอักษร (2011), สืบรักจากกลิ่น (2015) , 6 มังกรกำเนิดโชซอน (2015-2016), ดวงใจฮาแบ็ค (2017), Black Knight: The Man Who Guards Me (2017-2018), กูแฮรยอง นารีจารึกโลก (2019) และ Run On (2020)
ในปี ค.ศ. 2011 ฟอร์บส์จัดให้เธอเป็นหนึ่งใน 40 คนดังที่ทรงอิทธิพลที่สุดในเกาหลี เธออยู่ในอันดับที่ 26 และอันดับที่ 14 ในปี ค.ศ. 2012
ชีวิตวัยเด็กและการศึกษา.
ชินเกิดเมื่อวันที่ 29 กรกฎาคม ปี ค.ศ. 1990 ที่ เขตยังช็อน กรุงโซล ประเทศเกาหลีใต้ เธอเรียนที่โรงเรียนมัธยมชินมกก่อนเข้าเรียนต่อที่มหาวิทยาลัยจุงอัง ซึ่งเธอเรียนเอกศิลปะการแสดง
อาชีพ.
1998-2009: จุดเริ่มต้นการเป็นนักแสดงเด็ก.
ชินเปิดตัวในวงการบันเทิงเมื่ออายุได้แปดขวบในปี ค.ศ. 1998 เมื่อเธอได้อยู่บนหน้าปกและโปสเตอร์สำหรับอัลบั้มเดี่ยวของ Seo Taiji คืออัลบั้ม Take Five ในฐานะนักแสดงเด็ก ชิน เซ-คย็อง เป็นที่รู้จักในหมู่ชาวเกาหลีแล้วเพราะการปรากฏตัวของเธอในรายการเด็กยอดนิยม Ppo Ppo Ppo ซึ่งมีสมาชิกและหัวหน้าวงบิกแบงอย่างจี-ดรากอนร่วมแสดงด้วย โดยเธอใช้เวลาในวัยเด็กของเธอในฐานะพิธีกรรายการเด็ก
หลังจากที่เธอได้เป็นส่วนเล็ก ๆ ในภาพยนตร์เรื่องจับยัยตัวจุ้นมาแต่งงาน โดยรับบทเป็น ฮเย-ว็อน เพื่อนของ โบ-อึน นางเอกของเรื่อง ต่อมาเธอก็ได้แสดงนำในภาพยนตร์สยองขวัญเหนือธรรมชาติเรื่อง Cinderella, ภาพยนตร์รวมเรื่องสั้นเรื่อง Acoustic และ Five Senses of Eros รวมถึงได้รับการตอบรับเป็นอย่างดีจากบทเจ้าหญิงช็อนมย็องตอนวัยรุ่นในละครเรื่องซอนต็อก มหาราชินีสามแผ่นดิน
2009-2014: ความนิยมที่เพิ่มขึ้นและบทบาทการเปลี่ยนผ่าน.
ชินพลิกบทบาทเป็นแม่บ้านในซีซันที่สองของทีวีซิตคอมยอดนิยมเรื่อง High Kick! ในปี ค.ศ. 2009 ชิน ได้เซ็นสัญญาโฆษณาทางโทรทัศน์และโฆษณาสิ่งพิมพ์มากมายจากซิทคอมที่โด่งดังจากการแสดงของเธอ ตามมาด้วยบทนำของเธอในผลงานการแสดงที่มีชื่อเสียงได้แก่ ภาพยนตร์นัวร์ Hindsight กับ ซง คัง-โฮ ละครประวัติศาสตร์ที่ได้รับเรตติ้งสูงเรื่องจอมกษัตริย์ตำนานอักษรกับชัง ฮย็อก และ ฮัน ซ็อก-กยู และภาพยนตร์แอคชั่นกลางอากาศเรื่องยุทธการโฉบเหนือฟ้ากับเรน.
แล้วแต่ดาว

แล้วแต่ดาว  เป็นละครชุดทางโทรทัศน์ในปีพ.ศ. 2565 นำแสดงโดยอาเชน ไอย์ดึน (จุง) และณัฎฐ์ฐชัย บุญประเสริฐ (ดัง) สร้างจากนิยายเรื่อง "แล้วแต่ดาว" โดยนักเขียนนามปากกาว่า peachhplease
กำกับการแสดงโดย ศิวัจน์ สวัสดิ์มณีกุล (นิว) อำนวยการผลิตโดยจีเอ็มเอ็มทีวี ร่วมกับ สตูดิโอ วาบิ ซาบิ เปิดตัวครั้งแรกในงาน GMMTV 2022:BORDERLESS ในวันที่ 1 ธันวาคม ปีพ.ศ. 2564 ซึ่งเป็นหนึ่งโปรเจ็กต์ซีรีส์ Star&Sky แล้วแต่ดาว | ขั้วฟ้าของผม โดยแล้วแต่ดาวจะออกอากาศจำนวน 8 ตอนในครึ่งแรกและต่อด้วยขั้วฟ้าของผม เริ่มออกอากาศครั้งแรกในวันที่ 8 เมษายน พ.ศ. 2565 ทางช่องจีเอ็มเอ็ม 25 เวลา 20:30 น.  และย้อนหลังทางแอปพลิเคชันวิว ในเวลา 22:30 น.
เรื่องย่อ.
เรื่องราวของเด็กหนุ่มอย่าง "ดาวเหนือ" (ณัฎฐ์ฐชัย บุญประเสริฐ) ที่แอบชอบนักเรียนต่างห้องอย่าง "คาบคลื่น" (อาเชน ไอย์ดึน) ด้วยเหตุจำเป็นที่ทำให้ดาวเหนือต้องย้ายโรงเรียนกระทันหันตั้งแต่ชั้นมัธยมศึกษาปีที่ 5 เนื่องจากต้องย้ายตามพ่อที่เป็นทูตไปอยู่ที่เยอรมัน ทำให้ดาวเหนือตัดสินใจสารภาพรักกับคาบคลื่นในวันที่ต้องย้ายไปเยอรมันในวันสุดท้าย สองปีต่อมาดาวเหนือตัดสินใจกลับมาเรียนต่อในระดับมหาวิทยาลัยที่ไทย และได้รับเลือกให้เป็นเดือนคณะศิลปกรรมศาสตร์ ทำให้ดาวเหนือได้พบกับ คาบคลื่นที่อยู่ในฐานะเดือนคณะทันตแพทยศาสตร์ ดาวเหนือเลือกที่จะทำเป็นไม่รู้จักคาบคลื่น แต่โชคชะตานำพาให้ดาวเหนือมาเป็นรูมเมตกับคาบคลื่นทำให้ทั้งคู่ได้สานต่อความสัมพันธ์ที่ติดอยู่ในใจต่อกันและกัน
นักแสดงและบทบาท.
ด้านล่างนี้เป็นรายชื่อนักแสดงและบทบาทที่ได้รับ :
เรตติง.
ในตารางด้านล่างนี้ ตัวเลขสีน้ำเงิน แสดงถึงเรตติงที่ต่ำที่สุดและ ตัวเลขสีแดง แสดงถึงเรตติงที่สูงที่สุด
การอภิปรายไม่ไว้วางใจอิมราน ข่าน

ในวันที่ 8 มีนาคม 2022 ผู้แทนพรรคฝ่ายค้านในปากีสถานยื่นญัตติการอภิปรายไม่ไว้วางใจนายกรัฐมนตรี อิมราน ข่าน ต่อสภานิติบัญญัติแห่งชาติปากีสถาน พรรคฝ่ายค้านซึ่งเป็นพันธมิตรกันภายใต้ชื่อขบวนการประชาธิปไตยปากีสถาน (PDM) เสาะหาหนทางในการเอาข่านออกจากตำแหน่ง และกล่าวหาระบบการปกครองแบบผสมของข่านว่าล้มเหลวในการบริหารราชการ, ทำการล่าหัวนักการเมืองฝ่ายตรงข้าม และล้มเหลวในการบริหารเศรษฐกิจกับนโยบายต่างประเทศ ข่านกล่าวโทษสหรัฐว่าอยู่เบื้องหลัง "เรื่องลวงเรื่องการต่างประเทศ" เพื่อที่จะขับไล่เขาและเปลี่ยนแปลงการปกครอง พร้อมระบุว่าเขามีหลักฐานลายลักษณ์อักษรเกี่ยวกับข้อกล่าวอ้างนี้ ในขณะที่สหรัฐปฏิเสธข้อกล่าวหาทุกประการ
การตัดสินใจส่งญัตติอภิปรายไม่ไว้วางใจมีขึ้นในการประชุมของพรรคฝ่ายค้าน ผู้นำฝ่ายค้าน เชห์บาซ ชารีฟ ระบุแก่สื่อว่าการเสนอญัตตินี้เป็นผลมาจากความล้มเหลวของรัฐบาลในการบริหารเศรษฐกิจและตัวชี้วัดทางสังคมต่าง ๆ ตลอดระยะเวลาสี่ปีในการดำรงตำแหน่งของข่าน ทางฝั่งรัฐบาลโต้กลับโดยระบุว่าฝ่ายค้านได้รับการหนุนหลังโดยต่างประเทศ และได้รับเอกสารลับผ่านทางสถานทูต ลงวันที่ 7 มีนาคม 2022 ซึ่งมีการระบุ "ภัยคุกคาม" โดยสหรัฐ และประสงค์จะเห็นข่านลงจากรัฐบาล รวมถึงมีการวางข้อแลกเปลี่ยนว่าสหรัฐจะ "ให้อภัย" ถ้าการอภิปรายไม่ไว้วางใจสำเร็จ รวมถึงมีการกล่าวโทษว่าสหรัฐไม่พึงพอใจมากต่อนโยบายต่างประเทศและการเดินทางเยือนรัสเซียของข่าน
ในวันที่ 3 เมษายน 2022 ญัตติการอภิปรายไม่ไว้วางใจถูกปฏิเสธด้วยเสียงเอกฉันท์ โดยกาซีม ข่าน ซูรี รองประธานสภาแห่งชาติ โดยอ้างว่าญัตตินี้เป็น "การแทรกแซงจากต่างชาติ" ข่านเสนอแก่ประธานาธิบดีอารีฟ อัลวี ให้ยุบสภาและให้จัดการเลือกตั้งทั่วไป ส่งผลให้ศาลสูงปากีสถานยื่นคำร้องแก่ตน ("suo moto") เพื่อแก้ไขวิกฤตการณ์รัฐธรรมนูญนี้ ผลการลงคะแนนจากศาลสูงเป็นเอกฉันท์ที่คะแนน 5–0 ให้การปฏิเสธการนำญัตติเข้าสภาที่รองประธานสภาทำนั้นขัดต่อรัฐธรรมนูญ ส่งผลให้ญัตติการอภิปรายสามารถเข้าสภาได้ในวันที่ 10 เมษายน 2022 ผลการลงคะแนนไม่ไว้วางใจอิมราน ข่าน อยู่ที่ 174 เสียง จาก 342 ที่นั่งในสภานิติบัญญัติแห่งชาติ ส่งผลให้อิมราน ข่าน ต้องออกจากการเป็นนายกรัฐมนตรีเนื่องจากสมาชิกสภาลงเสียงไม่ไว้วางใจ ข่านเป็นนายกรัฐมนตรีปากีสถานคนแรกที่ต้องออกจากตำแหน่งหลังถูกสภาลงเสียงไม่ไว้วางใจ
วัดตองปุ (จังหวัดพระนครศรีอยุธยา)

วัดตองปุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บริเวณที่แม่น้ำป่าสักและแม่น้ำลพบุรีไหลมาบรรจบกัน ในตำบลบ้านเกาะ อำเภอพระนครศรีอยุธยา จังหวัดพระนครศรีอยุธยา มีที่ดินตั้งเขตวัดเนื้อที่ 21 ไร่ 2 งาน 76 ตารางวา
วัดตองปุตั้งวัดเมื่อ พ.ศ. 1920 ได้รับพระราชทานวิสุงคามสีมาครั้งหลังเมื่อวันที่ 23 สิงหาคม พ.ศ. 2499 เขตวิสุงคามสีมา กว้าง 40 เมตร ยาว 80 เมตร ได้ผูกพัทธสีมาเมื่อวันที่ 23 สิงหาคม พ.ศ. 2507 ตามประวัติเล่าว่าเป็นวัดที่สมเด็จพระนเรศวรมหาราชสร้างถวายเป็นที่จำพรรษาแด่พระมหาเถรคันฉ่อง พระเถระผู้ใหญ่ชาวรามัญ ต่อมาวัดตองปุกลายสภาพเป็นวัดร้างอยู่ระยะหนึ่ง พระที่เคยจำพรรษาอยู่ก็ย้ายไปประจำ ณ วัดสะแก โดยพระปลัดนาคที่จำพรรษาอยู่วัดสะแก มักมาท่องหนังสือที่วัดตองปุเป็นประจำ จนภายหลังมีการสร้างเพิง ต่อมาชาวบ้านที่เลื่อมใสและเป็นญาติโยมก็หันมาทำบุญ ณ วัดตองปุนี้อีกครั้ง ทำให้วัดตองปุมีการพัฒนาการก่อสร้างเสนาสนะ 
อาคารเสนาสนะที่สำคัญ ได้แก่ วิหารหลวงพ่อโต แต่เดิมเป็นอุโบสถมหาอุดหลังเก่า ต่อมาได้บูรณะอุโบสถและหลวงพ่อโต หน้าอุโบสถและพระประธานหันหน้าไปทางทิศตะวันตก ลักษณะโบสถ์รามัญ เดิมสร้างขึ้นเพื่อใช้ประกอบพิธียันกิจ พิธีสวดพระปริตร ปลุกเสกน้ำมนต์ศักดิ์สิทธิ์ ปลุกเสกเครื่องรางของขลังในสมัยกรุงศรีอยุธยา และเรื่อยมาจนถึงสมัยกรุงรัตนโกสินทร์
โมนีกา เด เจนนาโร

โมนีกา เด เจนนาโร  เกิดเมื่อวันที่ 8 เดือนมกราคม ค.ศ. 1987 เธอเป็นนักวอลเลย์บอลหญิงอาชีพชาวอิตาลี เล่นในตำแหน่งตัวรับอิสระ ปัจจุบันเล่นให้กับทีมอีโมโกวอลเลย์โกเนลยาโน และเป็นนักวอลเลย์บอลหญิงทีมชาติอิตาลี โดยเธอเข้าร่วมโอลิมปิกฤดูร้อน 2012, 2016 และ2020
อาชีพ.
เด เจนนาโร เธอเข้าร่วมกับทีมชาติอิตาลีในการ แข่งขันวอลเลย์บอลหญิงชิงแชมป์โลก 2014 ทีมจบลงด้วยอันดับที่ 4 ของการแข่งขัน หลังจากแพ้ 2–3 เซ็ต ให้กับทีมวอลเลย์บอลหญิงทีมชาติบราซิล ในการแข่งขันชิงเหรียญทองแดง เช่นเดียวกับการแข่งขันวอลเลย์บอลหญิงชิงแชมป์โลก 2018 ทีมชาติอิตาลีได้รับรางวัลรองแชมป์ของการแข่งขัน หลังจากแพ้ให้กับทีมชาติเซอร์เบีย 3-2 เซ็ต โดยเธอก็ได้รับเลือกให้เป็นตัวรับอิสระที่ดีที่สุดของการแข่งขันทั้ง 2 ครั้ง ทั้ง 2014 และ 2018
ในการแข่งขัน ซีอีวีวิมินส์แชมเปียนส์ลีก ร่วมกับทีมอีโมโกวอลเลย์โกเนลยาโน ซึ่งในฤดูกาล 2016-17 และฤดูกาล 2018-19 อีโมโกวอลเลย์ จบการแข่งขันด้วยการเป็นรองแชมป์ และในฤดูกาล 2020-21 ทีมได้รับรางวัลชนะเลิศของการแข่งขัน โดยเธอได้รับรางวัล ตัวรับอิสระยอดเยี่ยม ของการฤดูกาลแข่งขันที่กล่าวมาข้างต้นทั้ง 3 ครั้ง ของรายการซีอีวีวิมินส์แชมเปียนส์ลีก 
ในการแข่งขันวอลเลย์บอลเวิลด์กรังด์ปรีซ์ 2017 ทีมวอลเลย์บอลหญิงทีมชาติอิตาลี จบอันดับ 2 ของการแข่งขันหลังพ่ายให้กับทีมชาติบราซิล 3-2 เซ็ต โดยเธอได้รับรางวัล ตัวรับอิสระยอดเยี่ยม ของการแข่งขันอีกด้วย
ในระดับสโมสร ในปี 2019 ทีมอีโมโกวอลเลย์โกเนลยาโน ได้เข้าร่วมแข่งขันวอลเลย์บอลหญิงชิงแชมป์สโมสรโลก 2019 ในประเทศจีน ทีมได้รับรางวัลชนะเลิศ หลังจากชนะทีมเอจซาจือบาซือ วีตรา ทีมจากประเทศตุรกี 3-1 เซ็ต ซึ่งเธอได้รับรางวัล ตัวรับอิสระยอดเยี่ยม ของการแข่งขันเช่นเดียวกัน
ในการแข่งขันวอลเลย์บอลหญิงชิงแชมป์ยุโรป 2021 ทีมชาติอิตาลี ชนะการแข่งขัน โดยชนะทีมชาติเซอร์เบีย 3-1 เซ็ต ในกรุงเบลเกรด ประเทศเซอร์เบีย และเธอก็ได้รับรางวัลบุคคลตัวรับอิสระยอดเยี่ยมอีกด้วย
เดอะแบ็กรูมส์

เดอะแบ็กรูมส์  เป็นคริปปี้พาสต้าที่บอกเล่าเรื่องราวเกี่ยวกับเขาวงกตในมิติที่ซ้อนทับกับโลกโดยไม่มีสิ้นสุด เดอะแบ็กรูมส์มีลักษณะที่ประกอบด้วยกลิ่นเหม็นอับพรมชื้น ผนังโทนสีเหลืองขาวดำ และหลอดฟลูออเรสเซนต์ที่กระพริบสลัว ปัจจุบันอินเทอร์เน็ตได้ขยายแนวคิดออกจนมี "ด่าน" และ "เอนทิตี้" ในเดอะแบ็กรูมส์ เดอะแบ็กรูมส์ดั้งเดิมมีจุดเริ่มต้นมาจากภาพถ่ายสองภาพที่ปรากฏในความคิดเห็นบนเว็บบอร์ดโฟร์แชน ในโพสต์ที่ถามหา "ภาพที่ดูแล้วไม่สบายใจ" ตามมาด้วยเรื่องที่แต่งขึ้นจากภาพโดยผู้ใช้นิรนามรายหนึ่ง เดอะแบ็กรูมส์กลายเป็นส่วนหนึ่งของกระแสและสื่อสยองขวัญและนำไปเกี่ยวโยงกับลิมินัลสเปซส์ สถาบันเอสซีพี และอัลบั้มเพลง "เอฟรีแวร์แอทดิเอนด์ออฟไทม์"
เดอะแบ็กรูมส์มีที่มาจากกระทู้บนบอร์ด /x/ ของโฟร์แชน ในวันที่ 12 พฤษภาคม ค.ศ. 2019 ที่ซึ่งผู้ใช้นิรนามรายหนึ่งโพสต์ขอ "ภาพที่ทำให้รู้สึกอึดอัดที่ให้ความรู้สึก 'มันไม่ใช่'" ในส่วนความเห็นได้มีผู้ส่งภาพของโถงสีเหลืองสองภาพ ประกอบเรื่องราวของเดอะแบ็กรูมส์เป็นครั้งแรก ระบุว่าการเข้าไปในเดอะแบ็กรูมส์ได้จะต้องใช้การ "โนคลิปออกจากความเป็นจริงในที่ที่ไม่ถูกต้อง" คำว่าโนคลิปเป็นคำในวงการวิดีโอเกมใช้เรียกกรณีที่ผู้เล่นออกจากอาณาเขตที่เกมกำหนดหรือกั้นไว้ตำแหน่งที่ถ่ายภาพต้นฉบับของเดอะแบ็กรูมส์ไม่เป็นที่ทราบแน่ชัด มีการเสนอสถานที่ต่าง ๆ ที่เป็นไปได้ ไปจนถึงมีผู้เสนอว่าเป็นภาพที่สร้างขึ้นด้วยวิธีทางดิจิทัล
ผู้ใช้อินเทอร์เน็ตได้ขยายเรื่องราวของแบ็กรูมส์ออกไปอย่างมากในรูปของ "ด่าน" ซึ่งมีหลายพันด่าน บันทึกอยู่บนวิกิที่เกี่ยวข้องกับเดอะแบ็กรูมส์ ภาพของเดอะแบ็กรูมส์กลายเป็นส่วนหนึ่งของกระแสภาพถ่ายของลิมินัลสเปซบนอินเทอร์เน็ต ซึ่งมีการอธิบายไว้ว่าคือภาพที่กระตุ้นให้เกิด "ความรู้สึกหวนคะนึงถึงอดีต หลงทาง และความไม่แน่นอน" บนสื่อสังคมติ๊กต็อกมีแฮชแท็ก #liminalspaces ที่มียอดเข้าชมรวมมากกว่า 100 ล้านครั้ง
ความสยองขวัญของเดอะแบ็กรูมส์ถูกนำไปเปรียบกับเรื่องลวงเกี่ยวกับยูเอฟโอในแอเรีย 51 ภาพยนตร์ "เดอะไชนิง โรงแรมผีนรก" ของสแตนลีย์ คูบริก ตำนาน "ฮีโรบรายน์" ในเกม "ไมน์คราฟต์" และภาพยนตร์ ค.ศ. 2019 เรื่อง "หลอน ลวง เรา" รวมถึงมีผู้ชี้ให้เห็นว่าความงงงวยของเดอะแบ็กรูมส์เข้ากันและเกี่ยวพันกับเรื่องของสถาบันเอสซีพี และสิ่งก่อสร้างประหลาด ๆ ในเกม "คอนโทรล" (2019) ไปจนถึงการเทียบกับอัลบั้มเพลง "เอฟรีแวร์แอทดิเอนด์ออฟไทม์" (2016–2019) ซึ่งแสดงอาการของสมองเสื่อมที่ใช้แซมเปิลเพลงจากยุคคริสต์ทศวรรษ 1920 มาร์ตา แฟร์โร ระบุบนเว็บข่าว "Antropia" ของอิตาลีว่าห้องโถงของเดอะแบ็กรูมส์ส์คล้ายคลึงอย่างมากกับโถงของโรงแรมโอเวอร์ลุก ในภาพยนตร์ "เดอะไชนิง โรงแรมผีนรก"
หลี่ อี้สิ้ว

หลี่ อี้สิ้ว(Lee Yi-hsiu, ชาวจีน: 李易修; เกิดเมื่อวันที่ 10 มิถุนายน พ.ศ. 2531) รู้จักกันอย่างมืออาชีพในชื่อHistory Bro(ชาวจีน: 歷史哥),เป็นคนไต้หวันนักกิจกรรมทางการเมืองบุคลิกภาพวิทยุและคนดังทางอินเทอร์เน็ตลีสำเร็จการศึกษาระดับ ปริญญาโท ในประวัติศาสตร์จาก มหาวิทยาลัยครูแห่งชาติไต้หวันลีสนับสนุนผู้สมัครชิงตำแหน่งประธานาธิบดีฮัน กั๋วหวี(ชาวจีน: 韓國瑜)เขามีช่องยูทูบ